As proteínas ligaderas d'a Ran, que se troban ligadas ellas mesmas en o costato citosolico d'o complexo de poro nucleyar, unen fuertement a proteína Ran en a suya forma conformacional RanGTP quan ista traviesa lo poro nucleyar, y cambean de conformación quan el fan. A suya acción, a la contra de como se gosaría pensar, no ye a hidrolisi d'o grupo GTP de RanGTP enta GDP, que daría RanGDP, si no que el que fan ye activar a función activadera de l'actividat GTPasa d'una tercera proteína, que ha nombre RanGAP (de l'anglés GTPase activating protein, «proteína activadera (de l'acción) GTPasa»). Son, per isto que diz, unas simplas meyaderas en l'activación de l'autocatalisis d'a proteína Ran. Ran ye autocatalitica, tiene función auto-GTPasa, pero cal activar-la, e ista ye a función que en realidat fa la RanGAP previa activación per partes d'una RanBP.